Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 437

1998. évi 144 000 tonna értékig. A kibocsátott mennyiség azóta lassú emelkedést mutat (2000-ben 172 000 tonna volt). A korábban összefüggõen szennyezett, zömmel ipari térségek levegõminõsége javult, a nagymértékû közúti forgalommal terhelt települések, forgalmi csomópontok levegõminõségi helyzete azonban romlott. Idõszakosan, ám egyre hosszabb ideig és gyakrabban fordulnak elõ a határértékeket túllépõ szennyezettségi helyzetek. A legnagyobb gondot a nitrogén-oxid, az illékony szerves vegyületek, a szállópor és a troposzférikus ózon magas koncentrációja okozza. A nem megfelelõ levegõminõség és a légzõszervi megbetegedések, valamint egyes halálokok között összefüggés mutatható ki. Talaj A talaj Magyarország kiemelkedõ értékû — feltételesen megújítható — természeti erõforrása. A talajkészlet azonban nem csupán a biomassza termelés alapvetõ közege, a bioszféra primer tápanyagforrása, hanem egyre fontosabb szerepet játszik a fenntartható fejlõdés célkitûzéseinek megvalósításában is, pl. egyes területeken a termõképességet csökkentõ vagy korlátozó, az emberi tevékenység hatására felerõsödõ környezeti kockázatokkal kell számolni. Ebbõl a szempontból is lényeges, hogy az új tulajdonosi és birtokszerkezet kialakulása még nem zárult le, a termõföld tulajdonviszonyaiban bekövetkezett változások a földterületek elaprózódásához vezettek. A mezõgazdasági mûvelés alatt álló területeken 2,3 millió ha vízerózióval veszélyeztetett lejtõs, és 1,4 millió ha szélerózióval veszélyeztetett terület van. A genetikailag szikes talajaink területe megközelítõen 560 ezer hektárra, a másodlagosan szikesedett területek összterülete 400 ezer hektárra tehetõ. Ez utóbbi alakulásában az emberi beavatkozásoknak (pl. vízrendezések) jelentõs szerepe van. Magyarország talajtakarójának 13%-a erõsen, 42%-a pedig közepesen, illetve gyengén savanyú kémhatású. A talajpusztulás, a humusztartalom és a pH csökkenése negatívan hat a hasznos talajlakó élõlények mennyiségére, a talaj biológiai aktivitására. Az utóbbi években az indokoltnál lényegesen kisebb mértékben nõtt a talajjavított területek nagysága (2001-ben 8271 ha nagyságú területen, fõleg savanyú talajokon végeztek talajjavítási munkálatokat), a káros talajdegradációs folyamatok megelõzését célzó intézkedésekre pedig semmi nem ösztönzött. A már folyamatban lévõ vízgyûjtõterületi és a területi vízgazdálkodási tervek a vízgazdálkodással kapcsolatos kockázatok csökkentését, az ökológiai és gazdálkodási szempontok összehangolását és a szükséges intézkedések meghatározását célozzák. A települések, az ipari és katonai objektumok, az infrastruktúra, a széntüzelésû erõmûvek zagyterei, illetve a bányászat által igénybe vett területeken a potenciális szenynyezõ források és az ismertté vált szennyezések száma folyamatosan emelkedik. A településeken fõként a közlekedés, az ipar és az építési tevékenység, a csatornázatlanság, a szennyvizek elszikkasztása és a nem megfelelõ hulla- 2003/142. szám dékkezelés a legsúlyosabb probléma, amely talajszennyezéshez vezet. Felszíni vizek Felszíni vizeink 96%-a külföldrõl érkezik. Az ország tranzit jellege alapvetõen meghatározza a felszíni vízkészletek mennyiségét és minõségét is. Az ország mértékadó természetes felszíni vízkészlete 2386 m 3/s. A tényleges vízkivétel 2001-ben országosan a mértékadó hasznosítható vízkészlet 15%-a volt, és az engedélyezett mennyiség alatt maradt. A vízkészlet kihasználtságában az egyes vízgyûjtõterületek adatait tekintve jelentõs eltérések tapasztalhatók. Az országosan kiemelt jelentõségû vízfolyások mértékadó és tényleges vízkészletgazdálkodási helyzete aktív, azaz a vízkészlet kihasználtsága alacsony, vízhiány nincs. Az engedélyezett vízhasználatok mértéke alapján elõfordulnak erõsen túlterhelt vízfolyások (pl. a Sebes-Körös), illetve vízfolyás-szakaszok. A kisebb vízfolyások esetében egyes idõszakokban elõforduló vízhiány csökkentése a vízhasználók belsõ vízgazdálkodásának szabályozásával és/vagy a vízkészletek tér- és idõbeli átcsoportosításával érhetõ el. Magyarországot az elmúlt öt évben több rendkívüli árvíz sújtotta, nagy folyóink közül a Tiszán négy (1998—2001), a Dunán egy (2002) nagy árvíz fordult elõ. A Tiszán 2000-ben több hullámban cián-szennyezés vonult le, jelentõs károkat okozva a vízfolyás élõvilágában és a környezõ települések életében. A 2001. évi adatok alapján a felszíni vizek minõsége az oxigén-háztartási mutatókat tekintve jelentõsebb mértékben nem változott, a tápanyagháztartás jellemzõiben kismértékû javulás mutatkozott. Nõtt azon szelvények száma, ahol a víz minõsége a mikrobiológiai mutatók alapján igen szennyezettnek minõsül. A mikroszennyezõk és toxicitás szempontjából a vízfolyások többsége jó minõségûnek, illetve gyengén szennyezettnek (II. és III. osztály) minõsült. Az egyéb jellemzõk alapján a vízfolyások szennyezettsége csökkent. A Duna vízminõsége 2001-ben az oxigénháztartás, a mikroszennyezõk és toxicitás, valamint az egyéb jellemzõk mutatói alapján elérte a gyengén szennyezett (III. osztály) besorolást a vízfolyás teljes hazai szakaszán. A tápanyagháztartás tekintetében kisebb, a mikrobiológiai jellemzõk alapján nagyobb az eltérés a célul kitûzött III. osztályú minõsítéshez képest. Mind a Dunai mellékvízfolyások, mind a dunai vízgyûjtõ kisvízfolyásai között sok az erõsen szennyezett. A Tisza vízminõsége a teljes hazai szakaszon csak a tápanyagháztartás jellemzõi alapján volt a III. vízminõségi osztályba sorolható, az egyéb paramétereket tekintve elõfordultak szennyezett, csak a IV. osztályba sorolható vízfolyás-szakaszok. A Tisza országhatáron kívülrõl érkezõ egyes mellékvízfolyásai tartósan, mások csak alkalmanként igen szennyezettek, s ehhez még hozzájárul a hazai kis hozamú vízfolyások okozta szennyezõanyag terhelés. A Dráva vizének minõsége a hossz mentén gyakorlatilag nem változott. Az elõzõ év eredményeihez viszonyítva vizének minõsége a szerves és a szervetlen mikroszennyezõk szempontjából egy osztályt romlott (nagyobb alumínium-tartalom). A felszíni vizek minõségi állapota, bakteriológiai szennyezettsége miatt a folyami fürdõhelyek többsége fürdésre alkalmatlan. Az elmúlt idõszak jelentõs fejlesztéseinek eredményeként ugyanakkor a Ráckeve-Soroksári-Dunaág strandjai 2000-tõl fürdésre végig alkalmassá váltak. Nagy tavaink vízháztartási viszonyaiban az elmúlt évek egyre gyakrabban elõforduló utánpótlás-hiányos idõszakai jelentõs változást idéztek elõ. A Balaton vízmérlege — az utóbbi 2—3 évtõl eltekintve — mindig pozitív volt, sõt a vízszint is csak néhányszor csökkent az alsó szabályozási szint alá. A Balaton tápanyag-terhelésének mintegy 80—90%-át a tóba torkolló vízfolyások, valamint a tó közvetlen vízgyûjtõjérõl felszíni lefolyással a tóba kerülõ szennyezõanyagok okozzák. Az utóbbi évtizedekben végrehajtott vízvédelmi beavatkozások, valamint a diffúz terhelés kialakulásában szerepet játszó mûtrágya felhasználás csökkenése, továbbá az elmúlt néhány éves csapadékhiányos idõszak (belterületi csapadékvizek mennyiségének csökkenése) eredményeként a tavat érõ terhelések csökkentek. A tó vize ennek következtében nagyobb részt mezotrófnak volt tekinthetõ, de idõszakonként elõfordulnak eutróf, illetve ahhoz közeli állapotok. Ezért további intézkedések szükségesek, nagyobb hangsúllyal a nem pontszerû szennyezések jövõbeni megakadályozására. Komoly problémát jelent a tó nádállományának erõteljes leromlása, degradálódása. A Velencei-tó ökológiai állapotában javulás következett be, amelyben a külsõ vízpótlásnak is hatása volt. A tavat azonban továbbra is az eutrofizálódás fenyegeti. A Balaton és a Velencei-tó vízminõségi és bakteriológiai szempontból fürdésre alkalmas. Az üdülési hasznosításra alkalmas kisebb tavak, holtágak megújuló vízkészletei még megfelelõek, de nagyobb igénybevétel esetén jelentõs vízminõség-romlás következhet be. Vízminõségüket és ökológiai állapotukat a megfelelõ frissvíz-táplálás csökkenése, valamint a helyi és a tápvízzel érkezõ szennyezés veszélyezteti. Felszín alatti vizek Ivóvízellátásunk 97%-ban felszín alatti vizekbõl történik. A nagy számú termál-, illetve gyógyfürdõmedencék feltöltését is kutak, esetenként források biztosítják. A felszín alatti vizeket ipari célokra és mezõgazdasági területek öntözésére is használják. A felszín alatti vizek jelentõsége ugyanakkor a természetes növényzet és a mezõgazdaság szempontjából is nagy. A megfelelõ mélységben elhelyezkedõ talajvíz szükséges a növények optimális vízellátásához. A természetes állapotú, foglalatlan vagy foglalt források kiemelt természeti értékeket képviselnek. Magyarországon jelenleg átlagosan naponta mintegy 2,7 millió m3 vizet termelnek ki a felszín alól. Ennek 48%-a rétegvíz, 32%-a partiszûrésû, 15%-a karsztvíz és 5%-a talajvíz. A felszín alatti víztermelés a ’80-as években a 2000. évinél több mint 50%-kal nagyobb volt, a karsztvíz-termelés 2003/142. szám a természetes utánpótlás ütemének közel a duplája, a rétegvíz-termelés több területen a tartósan kitermelhetõ készlettel közel azonos mértékû volt. A túlzott igénybevétel a karsztterületeken a források kiapadásában és a karsztvízszint nagyarányú süllyedésében, a medenceterületeken pedig a rétegvízszintek csökkenésében és a talajvízszint süllyedésben mutatkozott meg. A legnagyobb mértékû vízszint-süllyedések a Dunántúli középhegység fõ karsztvíztárolójában következtek be. Az országosan tapasztalható talajvízszint-süllyedés a Duna-Tisza közi homokhátság egyes területein a 3 m-t is meghaladta. A vízkivételek — elsõsorban a bányabezárásokkal összefüggésben — a ’90-es évek eleje óta jelentõsen csökkentek, és jelenleg a karsztvízszintek regionális emelkedése figyelhetõ meg. A veszélyhelyzetbe került értékes hévforrások — Hévízi-tó, budapesti termálkarszt — környezetében is emelkednek a karsztvízszintek. A rétegvíz-kitermelés csökkentésének kedvezõ hatása a vízszintek alakulásban is megmutatkozott: a süllyedések mérséklõdtek, s egyes helyeken már emelkedés is tapasztalható. A ’90-es évek második felének csapadékosabb idõjárása, illetve a vízkitermelés csökkenése a Duna-Tisza-közi homokhátság talajvízszint-süllyedését is mérsékelte. Termálvízfeltárásra az ország területének mintegy háromnegyedén van lehetõség. A termálvizet adó kutak mintegy 30%-a balneológiai célú, több mint egynegyedüket ivóvízellátásra hasznosítják. A ’80-as évek víznyomásszint csökkenése nemcsak az ivóvíz ellátásra használt rétegvizeket, hanem a rétegzett hévíztartó-képzõdményeket is érintette. Ez utóbbiak igénybevételének növelése megállíthatja az utóbbi évtized kedvezõ tendenciáját és további nyomásszint-csökkenést eredményezhet. Az ivóvízellátásra igénybe vett rétegvizek minõsége általában az adott vízadó réteg és a víz-kõzet kölcsönhatás eredményeképpen alakul ki, és az ember okozta szennyezés nélkül sem mindig felel meg az ivóvízellátás igényeinek. A rétegeredetû vízminõség-rontó összetevõk közül a metán, a vas, a mangán, az ammónia és az arzén emelhetõ ki. 2.1.4. Biológiai sokféleség — Tájvédelem Magyarország területe alig éri el Európa területének 1%-át, természeti értékeink gazdagsága azonban jóval meghaladja ezt az arányt. A különbözõ klimatikus hatások és földtani adottságok következtében az ország növény- és állatföldrajzi képe nagyon változatos. Jelenlegi ismereteink szerint ma Magyarországon mintegy 600 mohafaj, 2200 edényes növényfaj, 2500 gombafaj és 42 000 állatfaj fordul elõ. Természeti örökségünk gazdagságát tovább gyarapítják a természet „élettelen” értékei: a különbözõ idõszakokban és képzõdési feltételek mellett létrejött kõzettípusok, a kõzeteket alkotó ásványok, az õsmaradványok, valamint a felszínformáló erõk hatására kialakult egyedi formák és formaegyüttesek. Jelenlegi ismereteink szerint ma Magyarországon mintegy 3700 barlang található, járataik együttes hossza eléri a 200 km-t. Kárpátmedencei fekvésünk nemcsak sokszínûséget, hanem különleges egységet, egyediséget is magában hordoz. A pannon régió, mint önálló biogeográfiai régió európai uniós elismerése is azt jelzi, hogy jelentõs természeti tõkével járulunk hozzá az Európai Közösség természeti értékeihez. A különbözõ területhasználatok ugyanakkor jelentõs hatást gyakorolnak a hazai élettelen természeti értékek és a természetes élõvilág sokféleségének és állapotának alakulására. A hazai fajok a korábbi elterjedési területükhöz képest lényegesen kisebb területekre, a megmaradt természetes és természetközeli élõhelyekre szorultak vissza, illetve egy részük mesterséges vagy degradált élõhelyekre kényszerült. A hazai természeti területek megõrzése és védelme — kis kiterjedésük és mozaikos elhelyezkedésük miatt — többnyire folyamatos és gyakran speciális beavatkozást igényel. Magyarország területének 9,2%-a egyedi jogszabállyal védett természeti terület. Az ex lege védett természeti területek felmérése még nem fejezõdött be teljeskörûen, de a becsült adatok szerint ezekkel a védett természeti területek aránya jelenleg körülbelül 9,9%. A felszínalaktani és egyéb (tájképi, kultúrtörténeti, élõhelyvédelmi) értékek összefonódásának jellegzetes példáiként jöttek létre a kunhalmok és a földvárak. Az elõbbiek száma meghaladja az 1600-at, az utóbbiaké pedig megközelíti az ezret, ám az intenzív területhasználat miatt napjainkra már csak töredékük maradt fenn teljes épségben. A természeti területek országos felmérése és az érzékeny természeti területek (ÉTT) kijelölése — kiemelten fontos, fontos és tervezett ÉTT kategóriánként — megtörtént. Az ország területén összesen 30 kiemelten fontos, 20 fontos és 11 tervezett ÉTT-t jelöltek ki olyan extenzív mûvelés alatt álló területen, ahol a természetkímélõ gazdálkodási módok megõrzése, fenntartása az élõhelyek, a fajok védelmét szolgálja. Befejezõdött a szentély típusú holtágak kijelölési folyamata és nyilvántartásba vétele a Duna és a Tisza mentén. A nemzetközi jelentõségû vadvizekrõl, különösen mint a vízimadarak tartózkodási helyérõl szóló ramsari egyezmény hazai végrehajtása kapcsán a nemzetközi jelentõségû vizes élõhelyek jegyzékébe Magyarország az elmúlt hat évben nyolc új területet jelentett be. Ezzel az ún. ramsari területek száma 21-re emelkedett (összterületük 150 ezer ha). Kihirdetés elõtt áll a Felsõ-Tisza-vidéken tervezett, több országra kiterjedõ közös ramsari terület. Megvalósult erdõrezervátum-terület kijelölése (13 101 ha). Szakmai szempontból a hálózat további bõvítése indokolt. Hazánk erdõvel borított területe közel 1,8 millió ha, az erdõsültség 19,2%. (Ez a szám magában foglalja a faültetvényeket is). Az ország erdõállománya az elmúlt évtizedekben folyamatosan, de nem jelentõs mértékben nõtt. A gyenge minõségû szántóterületek mezõgazdasági mûvelésbõl történõ kivonásával további — elõrejelzések szerint mintegy 700-750 ezer ha — erdõ telepítésére van lehetõség. Erdeink faállomány-összetétele igen változatos. Az õshonos fafajokból álló természetközeli erdõk mellett jelentõs az idegenföldi fafajokból álló kultúrerdõk és ültet- 2003/142. szám vények aránya is. Ez az arány az erdõtelepítésekkel vélhetõen még növekedni fog. Mindennek ellenére, hazánkban a biológiai sokféleség megõrzésének egyik legfontosabb színterei az erdõk. Levélvesztés alapján Magyarország erdeinek egészségi állapota átlagban jó-közepes szinten stabilizálódott. Az 1987 óta eltelt idõszak elején tapasztalt negatív tendenciák megszûntek. A hazai erdõk az európai országok között a közepesen károsodottak közé tartoznak. Természetvédelmi szempontból a hazai erdõk kezelésének, az erdõkkel való gazdálkodásnak a legfontosabb feladata az erdõkben zajló természetes erdõdinamikai folyamatok megõrzése és segítése, és ezzel a biológiai sokféleség fenntartása és növelése. Kutatási és nemzetközi szempontból egyaránt jelentõs az országos erdõrezervátum hálózat, amelyet jelenleg 49 erdõrezervátum alkot. Összes területük 13 100 ha. Ez a hazai erdõterület 0,76%-a. A biológiai sokféleség megõrzése mellett erdeink fontos szerepet töltenek be a környezeti elemek védelmében (talaj-, levegõtisztaság-, víz-, zajvédelem stb.), a lakosság közjóléti igényeinek kielégítésében (turizmus, üdülés), valamint azt sem szabad figyelmen kívül hagyni, hogy az erdõkbõl kikerülõ faanyag fontos megújítható természeti erõforrás. Az élõvilág-védelem a természetvédelem egyik legfontosabb területe. A hazai 695 védett növényfaj közül 63 fokozott védelmet élvez. Új elem a több mint 50 szárazföldi moha védelme is (2001-ig csak a hazánkban addig ismert néhány tõzegmoha-faj volt védett). Az elmúlt idõszakban az ország, sõt a világ flórájára nézve is új fajokat fedeztek fel hazánkban (például tõzegorchidea, borzas macskamenta, Tallós-nõszõfû). A már ismert védett növényeknek számos új élõhelyét találták meg. Néhány kiemelt természetvédelmi jelentõségû növényfaj — mint például a pilisi len — állományát, élõhelyét viszont nem sikerült megnyugtatóan stabilizálni. A jövõben ezekre a világviszonylatban is veszélyeztetett és megõrzésük tekintetében Magyarország elsõdleges felelõsségi körébe tartozó fajokra fajvédelmi terveket kell kidolgozni és megvalósítani. A védett állatfajok száma jelenleg 965, közülük 137 fokozott védelem alatt áll. Egyes állatfajok állományát sikerült stabilizálni, illetve növelni. Így az Európa-szerte veszélyeztetett rétisas hazai állománya 1996. és 2000. között 54-rõl 83 párra, a világviszonylatban veszélyeztetett parlagi sasé 48-ról 54 párra emelkedett. Nõtt a fokozottan védett kerecsensólyom és szalakóta állománya is. Ugyanakkor nem sikerült az érdemi elõrelépés a túzokvédelem terén. Sajnos tovább fogyatkozott a legveszélyeztetettebb értékeink sorába tartozó gerinces állatunk, a rákosi vipera állománya is, amelynek védelmét a jövõben prioritásként kell kezelni. Az élõhelyek védelmének köszönhetõen néhány veszélyeztetett denevérfaj — így a tavi denevér, a nagy patkósorrú denevér és a csonkafülû denevér — hazai állománya kismértékben emelkedett. Nem történt elõrelépés viszont a gerinctelen állatok védelme terén. Az elmúlt idõszak és a jövõ elsõdleges feladata az EU-csatlakozásra való felkészülés. Az Európai Unió madárvédelmi és élõhelyvédelmi irányelvének a hazai jogrendbe történõ beépítése nagyrészt megtörtént. Az európai jelentõségû fajok egy részének védelme érdekében megkezdõdött az akciótervek kidolgozása, és elõrehaladás történt a tekintetben is, hogy felmérjük, hol vannak ezeknek a fajoknak olyan élõhelyei, ahol megfelelõ védelem, illetve kezelés esetén hosszú távon megõrizhetõ, viszonylag erõs populációk várhatóak. A hazai védett fajok jegyzéke kibõvült a közösségi jelentõségû védett állatokkal és növényekkel. Az EU élõhelyvédelmi irányelvének II. mellékletébe javasolt egyes növény- és állatfajok védelmére programok indultak, melyeket a nemzetipark-igazgatóságok koordináltak. E programok az állományok felmérését, egyes esetekben monitorozását, a védelmi program kialakítását, a védelem feltételeinek meghatározását és megvalósítását foglalták magukban. A természetvédelmi és florisztikai kutatások mellett új lendületet kapott a vegetációkutatás is, ami tudományos jelentõségén túl a Natura 2000-területek kijelölésének megalapozását is elõsegítette. A madárvédelmi irányelv követelményei alapján javaslat született a Natura 2000 hálózat részét képezõ különleges madárvédelmi területek kijelölésére és a megõrzésükhöz szükséges stratégia és akcióterv kidolgozására. Az Európa Tanács által kezdeményezett páneurópai ökológiai hálózat (PEEN) program részeként Magyarország 1999-ben kijelölte nemzeti ökológiai hálózatát. A világörökség-listára Magyarországon eddig 8 kulturális és 1 természeti érték került fel. Egyetlen tisztán természeti kategóriájú világörökségünk — Szlovákiával közösen — az Aggteleki-karszt és a Szlovák-karszt barlangvilága. A Hortobágyi Nemzeti Park és a Fertõ-táj (a magyarországi és az ausztriai térség együtt) az UNESCO terminológiája szerint a „kultúrtáj” kategóriába tartozik. Szintén a kultúrtáj kategóriában — az ember és a természet harmonikus együttélésének különleges példájaként — nyerte el e megtisztelõ címet 2002-ben a tokaji borvidék. 2.1.5. Települési és épített környezet A települési környezet minõségét az egyes települések elhelyezkedése, természeti környezeti adottságai, társadalmi-gazdasági szerkezete, nagysága és infrastrukturális ellátottsága egyaránt meghatározza. Az ország lakosságának 63%-a városokban, 37%-a pedig községekben lakik. Az alföldi régiók ritkább település-hálózata nagyobb átlagos népességû, kisebb laksûrûségû településekkel, míg a dunántúli régiók és az Észak-Magyarországi Régió sûrûbb település-hálózata kisebb átlagos népességû, magasabb laksûrûségû településekkel jellemezhetõ. A Közép- Magyarországi Régió Budapest miatt külön kategóriát képvisel. A településeken a közlekedési, légszennyezési és zajproblémák, illetve az épített környezet nem megfelelõ mûszaki állapota és a zöldterületek hiánya okoz egyre nehezebben kezelhetõ gondot. A légszennyezettségük miatt rendszeresen vizsgált 90 település közül 24 minõsül szennyezettnek, 51 mérsékelten szennyezettnek és 15 település megfelelõnek. A korábban nagy ipari létesítményekkel rendelkezõ városokban az erõsen szennyezõ ipari tech- 2003/142. szám nológiák visszaszorultak, de a felszámolt állami nagyvállalatok által hátrahagyott szennyezett ipartelepek rehabilitációja és hasznosítása továbbra is gondot okoz. A hazai települések 64%-ában van mûemlék. Az összesen 10 500 védett mûemlék jelentõs részére jellemzõ az állagromlás. A városok zöldfelületi ellátottsága nemzetközi összehasonlításban mennyiségi és minõségi szempontból rosszabb a közepesnél. A nemkívánatos helyzet kialakulásához a telkek értékesítésének és a beépítés engedélyezésének helytelen gyakorlata is hozzájárult. A zöldterületi ellátottság mértéke és a növekedés üteme (1998—2001. között 3,5%) nem kielégítõ. Helyenként a zöldterületek gondozottsága is hiányosságokat mutat. A gondozatlan zöldterületek országos aránya változatlanul 13%-ra tehetõ. A fõvárosi háztartások több mint 80%-ában minden kommunális alapellátás mûködik. A városok és a községek közötti különbség az infrastrukturális ellátottságban, különösen a közmûolló tekintetében jelentkezik. Míg a vezetékes ivóvízellátás csaknem teljes körû, a városokban a szennyvízcsatorna hálózatba bekötött lakások aránya 2001-ben csak 70%, míg a községekben mindössze 20%. 2001-tõl kezdõdõen a szilárd és folyékony települési hulladék-kezelési közszolgáltatás igénybevétele kötelezõ a lakosok számára. A közcsatorna hálózaton el nem vezetett települési folyékony hulladéknak mintegy 90%-át elszikkasztják. A nem jól kialakított, illetve eltömõdött, túlfolyó szikkasztók a települések talaját, és ezen keresztül a talajvizet szennyezik. Zaj A zaj- és rezgésforrások száma, valamint az általuk kibocsátott zaj és rezgés zavaró hatása nõtt, amit a lakossági panaszok számának emelkedése és zajérzékenységének fokozódása is tükröz. Az ország 1995—2000. között vizsgált legforgalmasabb útvonalainak közelében mért, csúcsórára vonatkozó zajszintek statisztikai feldolgozása azt mutatja, hogy a mérési pontok 98%-ában 65 dBA-nál magasabb volt a zajszint. A környezeti zajforrások közül a közlekedés — és ezen belül a közúti közlekedés — a legjelentõsebb. A lakosságot zavaró hatásának aránya országosan általánosan eléri az 50—55%-ot. A nagyvárosokban ez az arány 60—65%. Különösen a fõforgalmi utak városokon átvezetõ szakaszai mellett élõket éri nagy zajterhelés. 2000-ben 314 nem szolgáltató jellegû ipari üzem méréssel történõ ellenõrzésére került sor. Az ellenõrzött üzemek 35%-nál volt a megengedettnél nagyobb zajkibocsátás. Az utóbbi 3 évben ez az arány gyakorlatilag változatlan. 2.1.6. Hulladékgazdálkodás A keletkezõ hulladék összes mennyisége 1997. óta gyakorlatilag stagnál. 2000-ben összesen közel 70 millió tonna hulladék keletkezett. Ennek 4,95%-a veszélyes hulladék, a fennmaradó rész az ipari és mezõgazdasági termelési, illetve szolgáltatási tevékenységekbõl származik. Települési szilárd hulladék A 2001-ben keletkezett összes települési szilárd hulladék mennyisége 4,6 millió tonna volt, ennek mintegy fele szerves, biológia úton lebomló (konyhai és zöldhulladék, valamint papír) hulladék. A települési szilárd hulladék tömege az utóbbi években alig változik, térfogata a könnyû összetevõk arányának emelkedése miatt évrõl évre növekszik. 2001-ben közszolgáltatás keretében szervezetten összesen 4,2 millió tonnát gyûjtöttek be. Jelenleg a keletkezõ települési szilárd hulladékoknak 83%-át lerakják és csak kb. 3%-át hasznosítják. A regisztrált 665 mûködõ lerakónak csak mintegy 15%-a tekinthetõ korszerûnek, amelyek mellett azonban még további mintegy hatszáz kisebb, illegális lerakóhelyet használnak. Települési folyékony hulladék A vízfogyasztási adatok, továbbá a csatornázatlan területeken élõk számának alapján az évente keletkezõ települési folyékony hulladék mennyisége mintegy 115 millió tonnára (szikkasztás után mintegy 15 millió tonnára) becsülhetõ. E folyékony hulladékot szakszerû vagy szakszerûtlen megoldásokkal helyezik el, jelentõs hányada (mintegy 90%-a) a gyûjtõ-tározó mûtárgyak nem megfelelõ kialakítása miatt a környezetet veszélyeztetve szikkad el. 2001-ben az el nem szikkasztott települési folyékony hulladék becsült mennyisége 5,5 millió tonna, amelyhez az üzemi és közüzemi szennyvíztisztítók iszaptárolóiból, valamint a csatornatisztításból 0,7 millió tonna szennyvíziszap járul. A szennyvíziszapok 18,5%-át stabilizálják, mezõgazdasági hasznosításra pedig kb. 40% kerül. Nem veszélyes, termelésbõl és szolgáltatásokból származó hulladékok Az ipari hulladék (beleértve a kereskedelemben és szolgáltatásokban képzõdõ hulladékot is) évi képzõdése 20—25 millió tonna között van, és mennyisége fokozatosan csökken. A csökkenés jelentõs részét az 1990-es évek elején a gazdasági visszaesés eredményezte, azonban a gazdasági szerkezet átalakulása és az 1995 után ismét bõvülõ gazdaságban az új, korszerû, anyag- és energiatakarékos technológiák bevezetése révén a csökkenés tovább folytatódik. A képzõdõ ipari hulladék közel 90%-át erõmûvi és kohászati salak, bányászati meddõ és ipari szennyvíz-, illetve vízkezelési iszap adja. A képzõdõ hulladéknak alig 30%-át hasznosítják és mintegy 60%-át lerakják vagy tárolják. A hasznosítás mértékét jelentõsen befolyásolják a piaci árak és a rendelkezésre álló kapacitások. A papírhulladék esetében például folyamatosan növekszik a feldolgozott mennyiség, a kapacitások egy része azonban szinte mindig kihasználatlan. A külföldön értékesített fémés fémötvözet-hulladék mennyiségének több mint háromszoros növekedése viszont a hazai feldolgozási lehetõség hiányára utal. Hasonló a helyzet az üveghulladék esetében is, míg a gumihulladék esetében az export lehetõségek beszûkülése miatt nõ a felhalmozott és felkínált mennyiség. 2003/142. szám A mezõgazdasági és az élelmiszeripari hulladék mintegy 85%-át, évi 25—30 millió tonnát, a biomassza adja. A növénytermesztésben és az erdõgazdálkodásban képzõdõ növényi maradványok, valamint az állattartásból származó trágyák a közel 100%-os mezõgazdasági visszaforgatás következtében lényegében nem jelentenek hulladékot. Kiemelt agrár-környezetvédelmi probléma a nagyüzemi állattartás során keletkezett és tároló tavakban felhalmozott mintegy 14—15 millió m 3 hígtrágya. Veszélyes hulladék A keletkezett termelési veszélyes hulladék évi összes mennyisége 1998-tól folyamatosan csökken, 2000-ben 3,4 millió tonna volt. Ennek 25%-át (0,8 millió tonna) a timföldgyártásból származó vörösiszap tette ki. A legtöbb veszélyes hulladék (2000-ben a vörösiszap nélküli mennyiség 47%-a) Komárom-Esztergom megyében, míg a vörösiszap a Gyõr-Moson-Sopron és Veszprém megyében található ipartelepeken keletkezik. A képzõdõ veszélyes hulladéknak csak 20%-át hasznosítják, és csaknem 75%-át lerakással ártalmatlanítják. 2.1.7. Emberi egészség és környezeti hatások A magyar lakosság egészségi állapota mind a környezõ országokhoz, mind az Európai Unió országaihoz viszonyítva igen rossz. Kedvezõtlen jelenség a népesség 1981. óta tartó fogyása, amely a lakosságszám mintegy 6,3%-os csökkenéséhez vezetett az elmúlt két évtizedben. A születéskor várható átlagos élettartam az elmúlt években lassú emelkedést mutatott, de még így is messze alacsonyabb, mint az EU átlag: 2000-ben a férfiak átlagos élettartama 67 év, míg a nõké 76 év volt. A lakosság fogyásához a társadalom elöregedése mellett az aktív, keresõképes népesség, elsõsorban a férfi lakosság magas halálozási aránya járul hozzá. A vezetõ halálokok miatti korai halálozás férfiak esetében 2,2—3-szorosa az EU átlagnak; nõk esetében a keringési betegségek miatti halálozás 3,5—4-szeres, a rosszindulatú daganatok miatti halálozás másfélszeres, a tüdõdaganatok miatti halálozás pedig kiemelkedõen magas, 3,5-szeres. A vezetõ halálokok és betegségek okai közül elsõsorban az életmóddal és a táplálkozással kapcsolatos tényezõket kell kiemelni, de jelentõsek a környezeti ártalmak, a lakóés munkahelyi környezet egészségkárosító hatásai is. Nemzetközi felmérések szerint a halálozások 14—16%-át környezeti hatásokkal összefüggõ megbetegedések okozzák. A 90-es évek gazdasági szerkezetváltása számos település levegõszennyezettségének csökkenését eredményezte, amelynek pozitív egészségügyi hozadéka a statisztikai elemzésekbõl világosan látható. Emellett sajnos — a világtendenciához hasonlóan — hazánkban is folyamatosan nõ az allergiás, asztmás betegek száma. A nyilvántartott szénanáthás betegek száma az elmúlt tíz évben megtízszerezõdött, míg az asztmásoké háromszorosra nõtt. Magyarországon különösen nagy környezetegészségügyi kihívás a rendkívül erõsen allergizáló pollent termelõ parlagfû (Ambrosia elatior) által borított területek aggasztó nagysága (2001. évi gyomfelvételezés alapján az összesen 4 millió ha szántóföldi területbõl 700 ezer hektár nagyon erõsen fertõzött). A legmagasabb napi parlagfû pollen koncentrációt Debrecenben mérték (1419 pollenszem/m3). Növekvõ parlagfû pollen koncentrációt észleltek Miskolc térségében is, amely eddig parlagfûmentes északi országrésznek számított. A környezeti állapot romlása, a zöldterületek, a sétálásra, sportolásra alkalmas területek megfogyatkozása a településeken, a gépjármû-közlekedés rohamos terjedése jelentõs mértékben hozzájárul a lakosság fizikai aktivitásának nagymértékû csökkenéséhez. Az Egészségügyi Világszervezet megállapította, hogy Európában az egészséget leginkább károsító tényezõk között a mozgásszegény életmód áll a második helyen (az elsõ hely a dohányzásé). A víz és egészség témakörében kiemelendõek azon törekvések, amelyek a hazai vízminõségi anomáliák kiegyenlítését célozzák. A lakosság vezetékes ivóvízzel való ellátottsága csaknem teljes körû, az ivóvíz minõségi paraméterei azonban számos településen nem felelnek meg az érvényes hazai határértékeknek. Az ivóvízminõség regionális jellegû minõségi problémáin túl (pl. a természetes eredetû arzén-feldúsulás, és a nitritesedés) nem kielégítõ az ivóvízelosztás mikrobiológiai biztonsága és nem ritka a klórozási melléktermékek túlzott képzõdésével járó szakszerûtlen vízfertõtlenítés. Említést érdemel az ivóvizek nem megfelelõ fluorid-, illetve jódtartalma. Ezeknek a szervezet számára szükséges mikroelemeknek a hiánya népegészségügyi szintû problémát jelent. A rekreációs vízhasználatok közül elsõsorban a szenynyezett folyóvizekben történõ fürdés jelent egészségügyi kockázatot, míg állóvizeink minõsége általában megfelelõ. Az eutrofizáció kedvezõ feltételeket teremt a toxikus kékalgák elszaporodásához állóvizeinkben; ennek közegészségügyi kockázata nem elhanyagolható annak ellenére, hogy a korábban gyakori vízvirágzások az utóbbi években megritkultak. Az ivóvíz által közvetített fertõzõ megbetegedések száma a ’90-es évek második felében igen jelentõsen lecsökkent. A nitrát tartalom miatti methemoglobinémia esetek száma a ’90-es évek második felétõl évi tíz körüli. Az ivóvíz arzéntartalma és a lakosság körében elõforduló egyes daganatos és egyéb megbetegedések közötti összefüggés feltárása további vizsgálatokat igényel, noha a Nemzeti Környezetegészségügyi Akcióprogram keretében nemrég elvégzett elemzés a vese- és hólyagrák vonatkozásában nem erõsítette meg a pozitív összefüggés irodalmi adatok alapján fennálló hipotézisét. A szennyezõ anyagok az élelmiszertermelés, -feldolgozás, -csomagolás és raktározás során a környezetbõl elkerülhetetlenül az élelmiszerekbe jutnak és az egészségre ártalmasak lehetnek. Az élelmiszerek okozta megbetegedések, különösen a fertõzõ betegségek száma világszerte folyamatosan emelkedik az iparilag fejlett és fejlõdõ országokban egyaránt, s ez folyamatosan új kihívások elé állítja az élelmiszertermelõket és forgalmazókat. A helytelen táplálkozás okozta megbetegedések magas arányát nemcsak a technológiai fegyelem be nem tartása okozza. A magas kalória- és adalékanyag tartalmú, ám 2003/142. szám táplálkozás-élettanilag kedvezõtlen élelmiszerekhez többnyire könnyebb hozzájutni (ezeket reklámozzák, és az áruk is látszólag kedvezõ). A közétkeztetésben ugyanakkor kevés a friss zöldség és gyümölcs aránya, nehezen lehet hozzáférni az ökologikus termesztésbõl származó és egyéb egészséges élelmiszerekhez. A régóta ismert környezetszennyezõ hatások mellett új tényezõk jelentek meg, amelyek hatása még nem kellõen ismert. A környezetegészségügyi kutatások fejlesztése, kiterjesztése tehát elengedhetetlen. Kiemelt kutatási területek: kül- és beltéri levegõminõség és a légúti megbetegedések közötti kapcsolat, az ivóvízszennyezõk és összetevõik hatásai, a toxikus és daganatkeltõ vegyi anyagok hatásai, a hulladékok minõsítésének szempontjai. A hatékony környezetegészségügyi oktatás, nevelés hosszú távon érvényesülõ prevenciós eszköz. A szemléletformálás, a helyes szokások és magatartásformák kialakítása az egészségi állapot megõrzésének elengedhetetlen feltétele. A nevelés minden szinten — az óvodától a továbbképzésig — igen fontos. Az egyes intézmények által végzett oktatási tevékenységet össze kell hangolni, és hatékonyabbá kell tenni. 2.1.8. Környezetbiztonság A biztonságunkat veszélyeztetõ folyamatok egyrészt természeti, másrészt technikai eredetûek. Az 1997. óta eltelt idõszakban a rendkívüli környezeti események évenkénti száma csökkenõ tendenciát mutat. Az események az egyes környezeti elemeket eltérõ mértékben érintik. Magyarországon a természeti eredetû károk mértéke jellemzõen alacsonyabb, mint a világ más részein. A legfontosabb ezek közül az árvíz. 700 településünk több mint 2 milliós népességének lakóhelye a mértékadó árvízszint alatt fekszik, és ezért rendszeres és jelentõs kockázatnak van kitéve. A mûvelésbe vont földek 30%-a is ártéren helyezkedik el. Az árvizek károkozás nélküli levezetése és az árvízvédelemben a környezeti szempontok korábbinál hatékonyabb érvényesítése érdekében több szakterületi koncepció és program készült. A határon túli vízhasználatok, valamint a folyamatos és haváriaszerû vízszennyezések alapvetõen meghatározzák a hazai folyóvizek minõségét és környezetük ökológiai állapotát. A felszín alatti víz és a földtani közeg szennyezettsége civilizációs eredetû veszély. Általános jellemzõik, hogy kialakulásuk legtöbb esetben többéves folyamat, a veszélyeztetés hosszú ideig fennáll, a természetes úton való lebomlás számottevõ mértékben csak a szennyezõ anyagok egy csoportjánál következik be. Az említettek mellett kiemelkedõ jelentõsége van a nukleáris környezetbiztonságnak. A környezetvédelem, a környezetbiztonság és az ipari biztonság szoros kapcsolatban állnak egymással. A környezetbiztonság javítása — az ipari biztonság esetében — a SEVESO II. irányelvben foglaltak alapján, a környezet és a lakosság magas fokú védelmének biztosításával valósítható meg. A vegyi biztonság tekintetében a SEVESO II. irányelv hatálya alá tartozó üzemek nyilvántartásba vétele, a szükséges intézményfejlesztés és képzés megtörtént, valamint folyamatban van az elõírt biztonsági elemzések, illetve jelentések készítése, amelyek alapján az irányelv végrehajtása 2003. közepéig megtörténik. A kockázatok globalizálódása, a világ más részein zajló folyamatok hazánkat is veszélyeztetõ környezeti kockázatai, a technikai eredetû, biztonságunkat veszélyeztetõ folyamatok új, eddig ismeretlen természeti eredetû kockázatokat váltanak ki, melyek egyre újabb kihívást jelentenek számunkra. Ezek sorában az éghajlatváltozáshoz kapcsolódó természeti eredetû veszélyek, környezeti katasztrófák elleni védekezés kiterjedhet a megelõzõ védekezésre, illetve a káros hatások mérséklésére. 2.1.9. Éghajlatváltozás, magaslégköri ózoncsökkenés és savasodás A fosszilis tüzelõanyagok elégetése, egyes ipari és mezõgazdasági tevékenységek, illetve az üvegházhatású és az ózonkárosító anyagok alkalmazása globális légszennyezést okoznak. A kibocsátott szennyezõ anyagok összetett környezeti problémákat idéznek elõ. A légszennyezõ anyagok egy része növeli a légkör üvegházhatását, s ezáltal az éghajlatváltozás kockázatát, míg a freonok és más hasonló hatású gázok károsítják az ózonréteget. A légköri szennyezõanyagok egy másik része regionális léptékben a csapadék savasodásához vezet. A légköri üvegházhatás erõsödése, a magaslégköri ózoncsökkenés és a savasodás összefüggenek, komplex környezeti problémakört alkotnak. Az éghajlatváltozás kockázatát az üvegházhatású gázok kibocsátásának csökkentésével lehet mérsékelni. Magyarország 2002. augusztusában csatlakozott az ENSZ éghajlatváltozási keretegyezményhez kapcsolódó kiotói jegyzõkönyvhöz. Az 1990-es évek elsõ felében az üvegházhatású gázok kibocsátása csökkent a nemzetgazdaság recessziójával összhangban. Az évtized második felében a gazdasági szerkezetváltás és a kevésbé energia-intenzív ipari termelés járult hozzá a csökkenõ tendenciához. Az elmúlt néhány évben a gazdasági fejlõdéssel az üvegházhatású gázok kibocsátási szintje is emelkedésnek indult. A nemzetközi kötelezettségek alapján 1994-tõl ténylegesen megszûnt a halonok, 1996-tól pedig a klórozott szénhidrogének felhasználása. 1992-tõl a helyettesítõ anyagként belépõ halogénezett-klórozott szénhidrogének felhasználása 1998-ig felfutott, majd azt követõen lassú csökkenés indult meg. A környezet savasodását az emberi tevékenységek során kibocsátott kén- és nitrogénvegyületek idézik elõ. Ezen gázok összkibocsátása 1990—2000 között az 1990. évi érték mintegy 60%-ára csökkent, ami az 1990-es évek szerkezeti átalakulásának és környezetpolitikai intézkedéseinek együttes hatásaival magyarázható. 2.1.10. Ágazatok környezeti hatásai A környezetvédelem feladatainak jelentõs részét a gazdasági ágazatok környezeti terhelésének csökkentésére tett erõfeszítések teszik ki. Ennek leghatékonyabb eszköze a környezeti megfontolások integrálása az ágazati politi- 2003/142. szám kákba és törekvésekbe, azaz az ágazatok környezettudatos „viselkedésének” ösztönzése és segítése. Az a célunk, hogy az érintett ágazatokkal együttmûködve, megfelelõ ösztönzõ szabályozórendszer kialakításával elõsegítsük az ökológiailag hatékonyabb vállalati mûködést, azaz a termékek kisebb anyagfelhasználás, kevesebb károsanyag-kibocsátás és kisebb hulladékképzõdés mellett történõ elõállítását. Ezzel biztosítjuk, hogy a gazdasági növekedés ne járjon együtt a környezeti terhelések indokolatlan növekedésével, és elkerülhetõ károk kialakulásával. Az ország gazdasági modernizációjában a környezetvédelem és a környezetvédelmi ipar az egyik húzóágazat szerepét töltheti be. A Program megvalósulása a hazai környezeti piac jelentõs, az átlagos növekedési ütemet messze meghaladó bõvülését is jelenti. A 2003—2008. közötti idõszakban várhatóan több mint 2,5-szeres mértékben fejlõdik a környezetvédelmi ipar, és bõvülnek a környezetvédelmi szolgáltatások. E folyamatban kiemelt szerepet kap a kis- és közepes vállalkozások fejlesztése. A környezeti szempontok horizontális integrációjának lényegi feltétele, hogy a gazdaságpolitika érdekrendszerébe a környezeti szempontok beépüljenek. Ehhez a környezetpolitikában is meg kell határoznunk a környezeti célok más politikákba történõ beépíthetõségét. Az NKP-II végrehajtása keretében — a következõ tartalmi szempontok figyelembevételével — kell kidolgozni a kiemelt ágazatok tevékenységét segítõ eszköztárat: — az ágazat környezetterhelésének felmérése; — a kapcsolódó ágazati programok felmérése, javaslat környezeti szempontú megerõsítésükre; — ágazati környezetközpontú irányelvek, útmutatók, tervezési segédletek kidolgozása; — alágazati (pl. gyógyszeripar, állattenyésztés, tömegközlekedés) környezetfejlesztési stratégiák kidolgozása az érintett gazdasági szövetségek, szakmai és társadalmi szervezetek bevonásával. Energetika Környezeti szempontból az energetika fokozott prioritású ágazat. Az egészség- és klímakárosító légszennyezõ anyagok kibocsátásának kétharmada a fosszilis tüzelõanyagok elégetésébõl származik. Ezen túlmenõen számottevõ az energetikai tevékenységeknek a vizek és a talaj állapotára (pl. radioaktív hulladék elhelyezése), továbbá a tájra és természeti értékekre gyakorolt kedvezõtlen hatása. Az 1990-es évek elején az ipari szerkezet átalakulása következtében egyes termelõ tevékenységek leépültek. A gazdaság teljesítõképessége 1993-ban süllyedt a mélypontra, ekkor az összenergia-felhasználás 1058 PJ volt (ez az

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes